OpenLLM-France/wikimedia huggingface dataset:
# Col·legi de l'Advocacia de Biscaia

L'Il·lustre Col·legi de l'Advocacia de Biscaia (oficialment Ilustre Colegio de la Abogacía de Bizkaia - Bizkaiko Abokatuen Elkargo Ohoretsua), fins al 2018, Ilustre Colegio de Abogados del Señorío de Vizcaya - Bizkaia Jaurerriko Abokatuen Bazkun Ohoretsua, és una corporació professional d'advocats de dret públic a la qual han de pertànyer els que posseeixin el Títol Professional d'Advocats per a poder exercir l'advocacia.
El Col·legi es va fundar l'11 de juliol de 1838 en el Saló Consistorial de l'Ajuntament de Bilbao per convocatòria de José Javier de Goytia que va ser el primer Degà per ser l'Advocat més antic de la Vila.
El Col·legi és l'òrgan de Govern de tots els advocats col·legiats en la circumscripció d'exercici d'aquest Col·legi (Biscaia) i té la seu en la Vila de Bilbao al carrer Rampes de Uribitarte. L'actual degà del Col·legi és Carlos Fuentenebro Zabala.
Fins a l'any 2018 el nom oficial del Col·legi era Il·lustre Col·legi d'Advocats del Senyoriu de Biscaia - Bizkaia Jaurerriko Abokatuen Bazkun Ohoretsua, però l'any 2018 amb l'aprovació dels nous estatuts es va modificar el nom del Col·legi, així com el símbol, logo i normativa interna.

## Referències

* ↑ «DECRETO 22/2019, de 19 de febrero, por el que se aprueba el cambio de denominación del Ilustre Colegio de Abogados del Señorío de Bizkaia por el de Ilustre Colegio de la Abogacía de Bizkaia.». Arxivat de l'original el 2019-07-28. [Consulta: 12 juny 2019].
* ↑ Error: hi ha títol o url, però calen tots dos paràmetres.«». [Consulta: 12 juny 2019].
* ↑ Segons la nova Llei 34/2006, de 30 d'octubre, sobre l'accés a les professions d'Advocat i Procurador dels Tribunals, per a adquirir el Títol Professional d'Advocat cal el Grau en Dret, Màster d'Accés a l'Advocacia i superar la prova d'estat d'accés a l'advocacia.

## Enllaços externs

* Ilustre Colegio de la Abogacía de Bizkaia
# Collet del Burrisquet

El collet del Burrisquet és una muntanya de 428 metres que es troba al municipi d'Òdena, a la comarca catalana de l'Anoia.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Burgueño, 2015, p. 208.

## Bibliografia

* Burgueño, J. «Quan les muntanyes són colls. Advertiment toponímic per a geògrafs». Treballs de la Societat Catalana de Geografia, 79, 2015, pàg. 195-214. DOI: 10.2436/20.3002.01.84.
# Jaap Bulder

Jacob Eisse "Jaap" Bulder (Groningen, 27 de desembre de 1896 — Leiderdorp, 30 d'abril de 1979) fou un futbolista neerlandès que va competir a començaments del segle xx. Era germà del també futbolista Evert Bulder.
El 1920 va prendre part en els Jocs Olímpics d'Anvers, on guanyà la medalla de bronze en la competició de futbol.
Pel que fa a clubs, defensà els colors del Be Quick entre 1910 i 1928. La temporada 1919-20 hi guanyà la lliga nacional. Amb la selecció nacional sols jugà 6 partits, en què marcà 6 gols.

## Referències

* 1 2 3 «Jaap Bulder Olympic Results». sports-reference.com. Arxivat de l'original el 4 de setembre 2017. [Consulta: 17 setembre 2017].
* ↑ 95 jaar geleden een gedenkwaardige dag in onze historie Arxivat 2015-08-11 a Wayback Machine. - Be Quick 1887 (neerlandès)
* ↑ Profile - Voetballegends (neerlandès)
# Gilbert Collard

Gilbert Georges Jean Camille René Collard és un escriptor francès, advocat i polític, Membre del Parlament europeu (MEP) des de 2019.
Compromès amb l'esquerra des dels anys 60, va ser cap de llista de centredreta a les eleccions municipals de 2001 i 2008 a Vichy (Allier). Durant la campanya presidencial de 2012, va presidir el comitè de suport de Marine Le Pen i es va convertir en secretari general del think tank d'extrema dreta Rassemblement Bleu Marine.
Fou membre del Reagrupament Nacional (RN) fins a 2022, quan va deixar el RN per a unir-se al projecte d'Éric Zemmour, la Reconquête.

## Publicacions

* 1981 : Le Psychiatre, le Juge et son Fou
* 1983 : En danger de justice
* 1989 : Jobic, le prétexte
* 1991 : La Prière des juifs
* 1992 : Constance
* 1993 : J’irais plaider sur vos tombes
* 1994 : Le Désordre judiciaire
* 1994 : Voltaire : l’affaire Calas et nous
* 1996 : Un cimetière sous la Lune
* 1996 : Carpentras secrets d’État
* 1997 : Grandes erreurs judiciaires du passé
* 1997 : Vérités d’hier : erreurs d’aujourd’hui
* 1997 : Familles en danger de justice
* 1998 : Les Contes immoraux du rapport de la Cour des comptes
* 1999 : L'Art de s'exprimer en toutes circonstances et les mots grossiers à utiliser
* 1999 : Cent mille éclairs dans la nuit (avec Gilles van Grasdorff, préface de Harry Wu)
* 2000 : Peut-on rire de tout ?
* 2001 : Le Meilleur des Perles de la justice
* 2001 : La Loi de 1901 racontée aux Français
* 2002 : Affaires médicales, la vérité
* 2002 : L’Affaire Aussaresses et la torture
* 2002 : Assasaint : Jacques Fesch : l'histoire du bon larron moderne
* 2004 : Sœur Emmanuelle la chiffonnière du ciel
* 2004 : Les Bûchers du paradis
* 2004 : Vos gueules les mouettes
* 2005 : L'Étrange affaire Allègre
* 2006 : J’ai rencontré la nièce de Jack l’éventreur
* 2007 : Les États généraux de la justice
* 2008 : Aimer une ville (chanson de Gérard Berliner) DVD
* 2010 : Avocat de l'impossible. Entretiens avec Christian-Louis Eclimont, Hors Collection.
* 2015 : L'Archipel. Dictionnaire de la langue de con.
* 2022 : Protestation

## Referències

* ↑ «Le décès de Jehanne Collard, avocate de familles de victimes du drame de Millas» (en francès).
* ↑ Samuel, Henry «Marion Le Pen becomes youngest French MP in modern history». The Daily Telegraph, 17-06-2012.
* ↑ «Présidentielle: Gilbert Collard quitte le Rassemblement national pour rejoindre Éric Zemmour» (en francès).
# Got de vi de carn lila

El got de vi de carn lila, també conegut per got de vi de peu gran(Gomphus crassipes), és una espècie pertanyent al grup dels gots de vi, basidiomicets de la família de les gomfàcies, que habita en boscos de pi negre amb avets. És un bolet difícil de trobar, i catalogat com a espècie amenaçada dins la llista roja, el podem trobar des de l'estiu fins a finals de tardor.

## Descripció

Bolet en forma de con invertit, molt carnós i robust, de 9-12 cm de base; barret irregular, de color de crema-beix bru groguenc; més fosc en exemplars imbibits d'aigua de pluja; superfície seca, llisa.
Revers violeta, brunenc al frec; amb grans plecs longitudinals molt marcats, anastomosats, decurrents fins al peu.
Cama reduïda a un peu de subcilíndric a troncocònic, gran, bulbós, concolor amb el revers però més pàl·lid.
Carn compacta, fibrosa, lila, bru pàl·lid en els lloc cucats.

## Hàbitat

Molt rar, però allà on apareix produint nombrosos exemplars; des de mitjans d’estiu a tardor; a l'estatge subalpí, en boscos de pi negre (Pinus mugo ssp uncinata) purs o barrejats amb avets (Abies alba).

## Comestibilitat

Comestible; és un bolet molt escàs, que està en regressió i cal protegir. No s’hauria de collir.

## Referències

* ↑ Gràcia, Enric. La Clau dels Bolets: Identifica'ls de la mà d'Enric Gràcia, Vol. I, p:137. El Papiol: efadós, 2021.
* ↑ Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
# Davide Cimolai

Davide Cimolai (Pordenone, Friül - Venècia Júlia, 13 d'agost de 1989) és un ciclista italià, professional des del 2010. Actualment corre a l'equip Movistar Team. Durant els seus primers anys com a ciclista combinà la pista amb la carretera. En pista destaquen set campionats nacionals en diferents modalitats, així com un campionat d'Europa de scratch. En carretera destaquen dues etapes de la Volta a Catalunya i la general de la Volta a Castella i Lleó del 2019.

## Palmarès en ruta

* 2009
** 1r a la Copa San Geo
** 1r al Trofeu Franco Balestra
** 1r al Trofeu Banca Popolare di Vicenza
* 2015
** 1r al Trofeu Laigueglia
** Vencedor d'una etapa a la París-Niça
* 2016
** Vencedor d'una etapa a la Volta a Catalunya
** Vencedor d'una etapa a la Volta al Japó
* 2017
** Vencedor d'una etapa a la Volta a Catalunya
* 2019
** 1r a la Volta a Castella i Lleó i vencedor de 2 etapes
** Vencedor d'una etapa al Tour de Valònia

### Resultats al Tour de França

* 2013. 137è de la classificació general
* 2014. 163è de la classificació general
* 2015. 155è de la classificació general
* 2016. 168è de la classificació general
* 2017. 152è de la classificació general

### Resultats a la Volta a Espanya

* 2012. 163è de la classificació general
* 2022. 134è de la classificació general
* 2023. 146è de la classificació general

### Resultats al Giro d'Itàlia

* 2019. 130è de la classificació general
* 2020. 118è de la classificació general
* 2021. 127è de la classificació general
* 2022. 135è de la classificació general
* 2023. No surt (9a etapa)

## Palmarès en pista

* 2008
** 1r als Tres dies de Pordenone, amb Gianni Da Ros

### Campionats d'Europa

* 2009
** Medalla de bronze de persecució per equips sub-23
* 2011
** Campió d'Europa sub-23 en Scratch
** Medalla de plata d'americana sub-23

### Campionats d'Itàlia

* 2008
** Campio d'Itàlia de persecució per equips, amb Alex Buttazzoni, Gianni Da Ros, Jacopo Guarnieri i Elia Viviani
** Campio d'Itàlia d'omnium
* 2009
** Campio d'Itàlia de persecució per equips, amb Daniel Oss, Jacopo Guarnieri et Elia Viviani
** Campio d'Itàlia de scratch
* 2010
** Campio d'Itàlia de puntuació
* 2011
** Campio d'Itàlia de la cursa americana, amb Elia Viviani
** Campio d'Itàlia de scratch

## Referències

* ↑ «Movistar Team hace oficial el fichaje de Davide Cimolai». Marca, 02-12-2023. Arxivat de l'original el 6 gener 2024. [Consulta: 3 febrer 2024].
* ↑ «Cimolai gana la Vuelta a Castilla y León y Sanz se lleva la última etapa». El Mundo Deportivo, 27-04-2019 [Consulta: 4 maig 2019].
* ↑ «Davide Cimolai, ciclista italiano del Israel Startup Nation» (en castellà). [Consulta: 19 octubre 2022].

## Enllaços externs

* Davide Cimolai a ProCyclingStats
* Fitxa a sitiodeciclismo.net
# Martin Creed

Martin Creed (Wakefield, Regne Unit, 1968), és un artista britànic.
Les exposicions de Martin Creed s'associen molts cops a la configuració arquitectònica dels espais d'exposició. A les seves obres més conegudes -sales plenes de globus de les quals ha realitzat diverses versions- Creed utilitza la sala d'exposicions com un contenidor i unitat de mesura. Un primer exemple d'això és Work No. 201: Half the air in a given space, 1998, amb globus de molts colors. Des de 1987, Creed numera les seves obres pel que el principi de successió d'una sèrie, idea central de la seva activitat artística, està ja present en els títols. A Work No. 228: All of the sculpture in a collection, 2000, va reunir totes les escultures disponibles en la Southampton City Art Gallery, de Rodin a Whiteread, a una sola sala. En contrast amb l'amplitud d'aquest projecte, Work No. 227: Lights in a room going on and off, 2000, és una sala buida a la que la il·luminació habitual és substituïda per llums intermitents que s'encenen I s'apaguen en intervals de cinc segons. És precisament a través d'aquestes intervencions minimalistes que Creed atreu l'atenció de l'espectador cap a l'entorn físic.
En els seus projectes exteriors, Creed sol utilitzar rètols de neó, com la declaració ambigua però optimista "Everything is going to be alright" que funciona com un missatge irònic tant a la Times Square de Nova York, com a la porta d'un orfenat abandonat al barri londinenc de Hackney. En el seu grup musical Owanda, format per tres membres, en el que el mateix Creed toca la guitarra i el teclat i canta, l'artista demostra clarament l'associació entre el reduccionisme minimalista I l'expressió individual. La forta càrrega emocional de les cançons s'acompanya del ritme repetitiu dels instruments: "from none take one, add one, make none"

## El seu entorn artístic

Si ens centrem en la seva obra, Creed pot semblar abstracte o conceptual, a les entrevistes l'artista es revela com una persona sensiblement interessada per qüestions com l'objectiu de la creació de les obres, o per si el que ell fa interessa o no a l'espectador. A una entrevista Creed explica que solia fer pintures, però que mai no li agradava decidir que pintar. Va decidir parar de pintar i pensar seriosament que significava, i perquè volia fer coses. Creed diu que no treballa com a part de l'exploració conceptual acadèmica de l'art. Sinó que parteix de la idea d'intentar comunicar amb la gent, i per això creu que és una feina emocional.
El treball de Creed és molts cops una petita intervenció al món, fent ús de materials existents. Això no és del tot minimalista i és més probable que estigui influït per l'art mediambiental. Creed creu que ja hi ha prou material al món i no està segur de què se n'hi hagi d'afegir més.

## Referències

* ↑ Art Now: Interviews with Modern Artists, 2002 (Taschen)
# Lamos

Lamos (en grec antic Λάμος), segons la mitologia grega, va ser un heroi grec, fill d'Heracles i d'Òmfale. Fundà la ciutat de Làmia, a la Tessàlia.

## Referències

* ↑ «HERAKLES' FURTHER ADVENTURES: OMPHALE». [Consulta: 24 juliol 2021].
* ↑ «Charlton T. Lewis, Charles Short, A Latin Dictionary, Lămus». [Consulta: 24 juliol 2021].
* ↑ Parramon i Blasco, Jordi. Diccionari de la mitologia grega i romana. Barcelona: Edicions 62, 1997, p. 132. ISBN 8497241461.
# Ípsonas

Ípsonas (en grec: Ύψωνας) és un municipi de Xipre ubicat al districte de Limassol. Està situat a l'oest de la ciutat de Limassol i al nord de la base militar britànica d'Akrotiri-Episkopi.
# Conilurus penicillatus

Conilurus penicillatus és una espècie de mamífer rosegador de la família dels múrids. Viu a altituds de fins a 60 msnm a Austràlia i Papua Nova Guinea. El seu hàbitat natural són els boscos de plana. Està amenaçat per les espècies invasores, els gats ferals i la manca o l'excés d'incendis forestals, segons la regió. El seu nom específic, penicillatus, significa ‘dotat de flocs de pèls fins' en llatí.

## Referències

* ↑ Burbidge, A. A.; Woinarski, J. Conilurus penicillatus. UICN 2016. Llista Vermella d'espècies amenaçades de la UICN, edició 2016, consultada el 18 gener 2018.
* ↑ Entrada «Conilurus» d'Animalia (en anglès).
# Cova d'Ilitia

La cova d'Ilitia és una cova natural de 64,5 metres de llarg situada a Amnissos, a uns 7 km de Càndia, a Creta; era dedicada al culte a la dea Ilitia, filla de Zeus i d'Hera. Aquesta cova va ser esmentada per Homer a l'Odissea.
La cova té uns seixanta metres de llargada, denou a dotze metres d’amplada i de dos a tres metres d’alçada. Cap al mig de la cova hi ha una estalagmita d’uns quatre peus de circumferència i quatre peus d’alçada. Aquesta estalagmita està delimitada per una paret quadrangular de dos metres per tres metres i d’uns quaranta-cinc centímetres d’alçada, feta amb pedres irregulars. Marinatos esmenta dues estalagmites, una de gran i una de més petita, i remunta la paret fins a l'època minoica.
Al seu interior, té una cambra rectangular i uns períbols també rectangulars rodejant estalagmites cilíndriques; a l'exterior, hi ha l'altar on es feien les cerimònies i on van existir alguns edificis dels segles XIV i XIII aC, dels quals queden unes restes i són considerades les cases dels sacerdots
Les troballes testimonien un ús continuat des del neolític fins a l'època romana i, fins i tot, fins al començament de l'època cristiana, al segle v.
Sembla que la cova d’Ilithyia va recuperar un renovat interès per l’adoració a Creta en època romana, ja que s'hi van descobrir diverses làmpades del període romà i cristià.
La cova fou investigada el 1885 per Joseph Hatzidakis i sistemàticament excavada per Spirídon Marinatos (1929-1938). Hazzidakis va descobrir a la cova molts fragments, principalment prop de la paret, i cap ceràmica sencera. Va resseguir aquests fragments des de "els primers temps fins a l'època romana". Marinatos també va trobar ceràmica, del neolític i de tots els períodes minoic i grec.

## Fonts

* (anglès) Martin P. Nilsson, The Minoan-Mycenian religion and its survival in Greek religion, Biblo and Tannen, 1971

## Referències

* ↑ Homero, Odisea XIX,188.
* 1 2 M. Nilsson, p.58
* ↑ Ministeri de Cultura de Grècia: la cova d'Ilitía (en grec)
# Crosta d'esca (grup de bolets)

Les crostes d'esca són bolets massissos que tenen la consistència del suro o de la fusta. Tots són perennes i anualment formen una capa de tubs que se superposa a la de l’any anterior
Els ventalls d’esca i els bolets d’esca s'inicien en forma de crostes pel que a vegades és complex determinar quin tipus de bolet estem observant i a quin grup pertany. Cal analitzar sempre els troncs més propers o altres substrats de la mateixa localitat buscant bolets similars amb un grau de maduració superior o si es manté l’aspecte de crosta.
Les crostes d’esca són bolets molt similars entre ells i amb pocs detalls que permetin diferenciar-ne les espècies; per tant, són molt complexos d’identificar macroscòpicament

## Exemples més corrents

Les espècies de crostes d'esca més corrents són:
* Szczepkamyces campestris, crosta d’esca d’alzina
* Perenniporia rosmarini, crosta d’esca de romaní
* Fomitiporia punctata, crosta d’esca encoixinada
* Fuscoporia ferruginosa, crosta d’esca rovellada
* Fuscoporia contigua, crosta d’esca de porus fins
* Perenniporia medulla-panis, crosta d’esca de molla de
pa

## Referències

* 1 2 Gràcia, Enric. La Clau dels Bolets: Identifica'ls de la mà d'Enric Gràcia, Vol. I, p:137. El Papiol: efadós, 2021. ISBN 978-84-18243-12-7.
* 1 2 Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
* ↑ Laessøe, Thomas; Petersen, Jens H. Fungi of temperate Europe. Princeton Oxford: Princeton University Press, 2019. ISBN 978-0-691-18037-3.
* ↑ Bernicchia, Annarosa. Polyporaceae s.l. Alassio (Savona): Ed. Candusso, 2005. ISBN 978-88-901057-5-3.
# DC Lliga de Supermascotes

DC Lliga de Supermascotes (originalment en anglès, DC League of Super-Pets) és una pel·lícula estatunidenca de comèdia de superherois animada per ordinador de 2022. Produïda per Warner Animation Group, està basada en l'equip de superherois de DC Comics Legió de Supermascotes. La pel·lícula està dirigida per Jared Stern, en el seu debut com a director, i està coescrita amb John Whittington.
Es va estrenar el 29 de juliol de 2022 amb doblatge en català. La distribució de la versió en català va comptar amb 31 còpies. El 26 de setembre es va incorporar el doblatge i els subtítols a la plataforma HBO Max.
Compta amb un repartiment de veus original en anglès, que inclou Dwayne Johnson, Kevin Hart, Kate McKinnon, John Krasinski, Vanessa Bayer, Natasha Lyonne, Diego Luna, Thomas Middleditch, Ben Schwartz i Keanu Reeves.

## Premissa

Quan la Lliga de la Justícia és capturada per Lex Luthor, el gos de Superman, Krypto, forma un equip de mascotes a les quals se'ls van donar superpoders per salvar el seu amo i els amics de Superman: un gos anomenat Ace, que esdevé superfort i indestructible; un porc anomenat PB, que pot créixer fins a una mida gegant; una tortuga anomenada Merton, que esdevé superràpida; i un esquirol anomenat Chip, que guanya energia elèctrica.

## Referències

* ↑ Sneider, Jeff. «Exclusive: 'Super Pets' Movie From 'Lego Batman' Writer In the Works at Warner Bros.», 30-07-2018. Arxivat de l'original el 8 febrer 2019. [Consulta: 31 gener 2019].
* ↑ Directo-Meston, Danielle. «DC League of Super-Pets Debuts Movie-Inspired Merch Ahead of Summer (Exclusive)». The Hollywood Reporter. Penske Media Corporation, 24-05-2022. [Consulta: 25 maig 2022].
* ↑ Serra, Laura «Com s'ha aconseguit que ‘Avatar’ parli català (i per què va als pitjors horaris als cinemes)». Ara, 13-12-2022 [Consulta: 17 desembre 2022].
* ↑ «HBO Max i el català: Doblats, 3; subtitulats, 1». Racó Català. [Consulta: 26 setembre 2022].
* ↑ Agard, Chancellor. «Dwayne Johnson's Krypto assembles a team in DC League of Super-Pets first look», 17-11-2021. Arxivat de l'original el 17 novembre 2021. [Consulta: 18 novembre 2021].
* ↑ Anderson, Jenna. «DC League of Super-Pets Reveals Full Lineup in New Images and Plot Details», 17-11-2021. Arxivat de l'original el 18 novembre 2021. [Consulta: 18 novembre 2021].
* ↑ Couch, Aaron. «'DC League of Super-Pets' Unveils All-Star Voice Cast with Kevin Hart, John Krasinski, Kate McKinnon and More», 08-06-2021. Arxivat de l'original el 22 novembre 2021. [Consulta: 8 juny 2021].
* ↑ Milligan, Mercedes. «‘DC League of Super-Pets' Domesticate Their Powers in New Trailer». Animation Magazine, 03-05-2022.
* ↑ Courch, Aaron. «'The Batman,' 'The Suicide Squad' Set 2021 Release Dates». The Hollywood Reporter, 30-01-2019. Arxivat de l'original el 31 gener 2019. [Consulta: 31 gener 2019].
* ↑ Hipes, Patrick. «Warner Bros' 'DC Super Pets' Animated Movie Moves To 2022». Deadline Hollywood, 22-05-2019. Arxivat de l'original el 23 maig 2019. [Consulta: 29 febrer 2020].

## Enllaços externs

* DC Lliga de Supermascotes - Lloc web oficial
* DC Lliga de Supermascotes a Desdelsofà.cat
* Tràiler en català
# Declaració de lesivitat

La declaració de lesivitat és una eina del dret administratiu, que suposa una diligència preliminar en un recurs contenciós administratiu i ve regulat per l'article 43 de la Llei 29/1998 de 13 de juliol de Jurisdicció del Contenciós Administratiu pel qual una administració per anul·lar el seu propi acte administratiu, favorable per a l'interessat, cal que el declari lesiu per a l'interès públic i l'impugni ulteriorment davant la jurisdicció contenciosa administrativa. Aquesta s'ha d'adoptar en el termini de 4 anys des que es dictà l'acte en qüestió i el procediment caduca als 6 mesos. Contra la declaració de lesivitat no es pot interposar recurs.

## La declaració de lesivitat en la legislació espanyola

Esta figura jurídica està regulada per la Llei 39/2015 d’1 d’octubre de Procediment administratiu comú de les Administracions Públiques, en el Títol V, capítol I, revisió d’ofici, article 107: Es podran declarar lesius per a l’interés públic els actes favorables per als interessats que siguen anulables d’acord amb l’article 48 d’esta Llei (actes que incórreguen en qualsevol infracció de l’ordenament jurídic, incloent-hi la desviació de poder; defecte de forma només en els requisits indispensables per a aconseguir el seu fi o que produïsquen indefensió i, quan ho impose la naturalesa d’un termini, la realització d’actuaciones fora de termini), a fi de procedir a la seua posterior impugnació davant de l’orde jurisdiccional contenciós administratiu. No es podrà declarar un acte lesiu una vegada hagen transcorregut 4 anys des que es va dictar l’acte (Art 107.2), i exigirà l’audiència prèvia de tots aquells que apareguen com a interessats en este.
El procediment caduca als 6 mesos d’haver-se iniciat si no s'ha dictat resolució que declare la lesivitat. Cal recordar que l’any 2003 la Llei 62/2003, de 30 de desembre de mesures fiscals, administratives i de l’orde social, modificà l’article 103 de la Llei 30/1992, ampliant el termini de caducitat de 3 a 6 mesos.
La declaració de lesivitat s'adoptarà per l’òrgan de cada administració competent en la matèria si este prové de l’Administració General de l’Estat o de les CCAA i, pel Ple de la Corporació Local o, si este no existira, per l’òrgan col·legiat superior de l'entitat, en cas que l’acte provinguera de l’Administració Local.

## Referències

* ↑ Llei 29/1998 de 13 de juliol de jurisdicció contenciosa administrativa
* ↑ «BOE.es - Documento BOE-A-2015-9208», Article 107. [Consulta: 25 gener 2020].